Rockefeller Center representerer det beste av 1930-årenes arkitektur i New York. Senteret kan i tillegg by på et utall kulturelle og kommersielle opplevelser – fra fjernsynsnettverket NBCs hovedkvarter og USAs største innendørs teater (Radio City Music Hall), til kaféer, offentlige kunstprosjekter og konserter. Blant annet blir TV-showene og sendt fra NBCs studioer i 30 Rockefeller Plaza. På andre siden av 49. gate sendes morgenprogrammet fra et studio med vindu ut mot Rockefeller Plaza. På den berømte, nedfelte plassen foran den slanke skyskraperen blir det om vinteren anlagt en skøytebane åpen for publikum. Her blir også USAs høyeste juletre tent under en høytidig markering hvert år.